**A Szekszárdi Garay János Gimnázium XVI. alkalommal hirdeti meg**

**„Az én Pannoniám”**

**Középiskolások Kárpát-medencei vers- és prózamondó versenyét**

**Időpontja:** 2024. március 19-én 10 órától

**Helyszín:** Szekszárd, Babits Mihály Kulturális Központ Művészetek Háza vagy a DBU (Magyarországi Német Színház)

**A jelentkezés feltételei:**

A találkozóra **9-13. évfolyamos** középiskolás vers- és prózamondók jelentkezését várjuk (**iskolánként max. 3 főt**).

**Nevezni lehet** (három szöveget kérünk a versenyzőktől):

- Egy **Tolna megyéhez kötődő író vagy költő** (pl. Illyés Gyula, Pákolitz István; Lázár Ervin, Garay János, Babits Mihály, Baka István, Csengey Dénes, Parti Nagy Lajos, Gacsályi József, Kis Pál István, a Pad folyóirat költői stb.) alkotásával.

- Egy 2023/2024-es évben **évfordulós magyar költő/író** versével vagy prózájával (pl. Baka István, Borbély Szilárd, Sziveri János, Farkas Árpád, Hervay Gizella, Váci Mihály stb.) <https://pim.hu/hu/hirek/irodalmi-evfordulok-2024-ben>

- Egy a **kortárs magyar irodalomból** választott verssel vagy prózával. (Kortársnak tekintjük az elmúlt 30 év alkotásait)

A választott művek előadásának időtartama nem haladhatja meg az 5-5 percet.

**Nevezési határidő**: 2024. február 12.

***A jelentkezési lapot kérjük az intézményvezetővel aláíratni és szkennelve elküldeni a megadott e-mail címre (***[balomarianna@garayj.edu.hu](mailto:balomarianna@garayj.edu.hu)***).***

**A verseny háromfordulós**

Fordulók:

* **Első forduló**: iskolai verseny

**2024. január végéig** (a nevezni szándékozó iskolák rendezik meg). **A legjobban szereplő 3 diákot nevezhetik** a Kárpát-medencei verseny **2. fordulójába** (a jelentkezési lappal egyidejűleg be kell küldeni egy videofelvételt a nevezett versmondókról, melyen a három választott vers közül az egyiket mondja el a diák). A felvételt egy tetszőleges **Gmail fiók Drive felületére** kell feltölteni és a **„Megosztás” funkcióval** elküldeni az [balomarianna@garayj.edu.hu](mailto:balomarianna@garayj.edu.hu) e-mail címre.

**Jelentkezési határidő: 2024. február 12.**

* **Második forduló**: elődöntő (versvideó)

A versenyzők előadásáról készített **videofelvétel**, melynek **beküldési határideje: 2024. február 12.** A beküldött felvételek alapján a bírálóbizottság kiválasztja a **döntő résztvevőit**, erről **e-mailben értesíti** az oktatási intézményeket **2024. február 19-ig.**

* **Harmadik forduló: döntő**

**2024. márc. 19-én** a döntőbe jutott diákok ismét **két fordulóban** méretnek meg, az első fordulóban a még be nem mutatott két szövegből az általuk választottat mondják el, a következő fordulóban pedig a zsűri dönti el, hogy kiktől kívánja meghallgatni a harmadikként megadott verset vagy prózát.

**Díjazás:**

A döntőben részt vevők mindannyian ajándékkönyveket és emléklapokat kapnak. A legjobb előadókat a zsűri arany, ezüst és bronz fokozattal minősíti. Ezenkívül kiosztásra kerül egy Fődíj, egy Nívódíj, egy Tálentumdíj, valamint egy Reménység- és egy Közönségdíj is.

A felkészítők szintén oklevélben és könyvajándékban részesülnek.

**Továbbjutási lehetőség:**

A díjazottak 2024-ben a Versünnep Alapítvány által szervezett nemzetközi seregszemlén vehetnek részt a Pesti Vigadó Sinkovits Imre Kamara színpadán, ahol jutalmakban részesülnek, valamint a zsűri döntése alapján szakmai továbbképző táborba várják őket.

Nevezni a kitöltött jelentkezési lap, az adatkezelési nyilatkozat és a videofelvétel (google drive-ban) elküldésével lehet a [balomarianna@garayj.edu.hu](mailto:balomarianna@garayj.edu.hu) címen. Érdeklődni a +36/30-526-8847-es telefonon vagy a [balomarianna@garayj.edu.hu](mailto:balomarianna@garayj.edu.hu) címen lehet.

**Jelentkezési lap**

**„Az én Pannoniám”**

*(Mészöly Miklós)*

Kárpát-medencei középiskolai vers- és prózamondó találkozóra

A jelentkező neve: ……………………………………………………………………………....

Pontos címe, irányítószámmal (megye is), **e-mail címe** és telefonszáma: …………………………………………………………………………………………………...

A küldő intézmény pontos megnevezése, címe, **működő elektronikus levélcíme**, telefonszáma: ……………………………...……………………………….…………………..

…………………………………………………………………………………………………..

A felkészítő neve, címe, **működő elektronikus levélcíme**, telefonszáma: …………………………………………………........................................................................... …………………………………………………………………………………………………...

A kísérő neve, címe, működő elektronikus levélcíme, telefonszáma (amennyiben nem ő a felkészítő): ……………………………………………………………………………………... …………………………………………………………………………………………………...

A választott művek szerzője, címe:

1. …………………………………………………………………………………………...

2. …………………………………………………………………………………………...

3. …………………………………………………………………………………………...

A videofelvétel elérhetősége:……………………………………………………………………

Keltezés: 2024. ……………………

P.H.

…………………….

Intézményvezető